Il-bieraħ quddiem il-Bord tal-MEPA bdiet tiġi diskussa l-applikazzjoni dwar il-pompa tal-petrol fil-Magħtab. Id-diskussjoni kella issir xi ġimgħat ilu, imma kienet posposta minħabba proċeduri fil-Qorti mir-residenti għax ir-rapport li kien ikkonkluda sa dakinnhar id-Direttorat tal-Ippjanar kien qed jinjora l-fatt li l-Pjan Lokali kellu policy li ż-żona fejn kienet proposta l-pompa tal-petrol kien jirriżervaha bħala Meta bdiet id-diskussjoni ma saret l-ebda referenza għal din l-istess policy mill-esperti u professuri li ppreżentaw power points elaborati f'isem l-iżviluppatur u f'isem il-MEPA. Kien hemm minnhom min qalilna biss li l-policy ma tapplikax u waqaf hemm. Ħadd ma indenja ruħu jispjega għaliex. Iffaċċjati b'dan jiena flimkien mal-persuni l-oħra li f'isem ir-residenti konna qed nippreżentaw il-każ kontra l-proposta ta' żvilupp tal-pompa spjegajna għaliex il-policy fil-Pjan Lokali kellha tiġi applikata. Jiena spjegajt għaliex skond il-Pjan Lokali l-permess għall-pompa tal-petrol ma setax joħroġ. Ha nikkwota dak li irrapporta Kevin Schembri Orland fl- Wara li konna spiċċajna nippreżentaw il-każ f'isem ir-residenti, l-esperti li kien hemm bdew iwieġbu xi punti. L- jirrapporta hekk dwar dak li ġara : Id-Direttorat tal-Ippjanar għandu l-obbligu li jispjega b'mod ċar u eżatt il-posizzjoni dwar kull applikazzjoni li tkun qed tiġi ikkunsidrata. Irrispettivament xi tkun l-opinjoni professjonali tal-uffiċjali tad-Direttorat għandhom l-obbligu li ma joqgħodux iduru mal-lewża jew li jevitaw xi argument. Imma sfortunatament spiss qed jagħmlu dan. Għalhekk għidt li dan kien każ ta' slealta. Il-MEPA permezz tad-Direttorat tal-Ippjanar għandha l-obbligu li tiskuża ruħha mar-residenti tal-Magħtab.